**Faller Gusztáv**

**Faller Gusztáv** ([Gölnicbánya](https://hu.wikipedia.org/wiki/G%C3%B6lnicb%C3%A1nya" \o "Gölnicbánya), [1816](https://hu.wikipedia.org/wiki/1816). [március 2.](https://hu.wikipedia.org/wiki/M%C3%A1rcius_2.) – [Jászó](https://hu.wikipedia.org/wiki/J%C3%A1sz%C3%B3" \o "Jászó), [1881](https://hu.wikipedia.org/wiki/1881). [január 20.](https://hu.wikipedia.org/wiki/Janu%C3%A1r_20.)) bányatanácsos, a [selmecbányai](https://hu.wikipedia.org/wiki/Selmecb%C3%A1nya" \o "Selmecbánya)bányászakadémia tanára.

Élete

A bölcseleti és jogi tanulmányok befejeztével, [1837](https://hu.wikipedia.org/wiki/1837)-ben a selmecbányai bányász- és erdészakadémiára ment, ahol bányászatot és erdészetet végzett, innen a [geológia](https://hu.wikipedia.org/wiki/Geol%C3%B3gia) és a mineralógia behatóbb tanulmányozása végett, az akkoriban nagy hírnek örvendett [bécsi](https://hu.wikipedia.org/wiki/B%C3%A9cs) bányászati múzeumba ment, ahol [Wilhelm Haidinger](https://hu.wikipedia.org/wiki/Wilhelm_Haidinger) vezetése alatt tanulmányait befejezte. [1840](https://hu.wikipedia.org/wiki/1840)-ben a [Horvátországban](https://hu.wikipedia.org/wiki/Horv%C3%A1torsz%C3%A1g) működő kutatási bizottsághoz bányagyakornoki minőségbe áthelyezték és [1843](https://hu.wikipedia.org/wiki/1843)-ban ismereteinek fejlesztésére, az akkor fennállott udvari kancellária a nevezetesebb bel- és külföldi bányaművek és -telepek tanulmányozására külföldről visszatérvén, [1844](https://hu.wikipedia.org/wiki/1844)-ben a bányaműveléstan akkori tanára, [Adriányi János](https://hu.wikipedia.org/w/index.php?title=Adri%C3%A1nyi_J%C3%A1nos&action=edit&redlink=1" \o "Adriányi János (a lap nem létezik)) bányatanácsos mellé tanársegéddé nevezték ki. [1846](https://hu.wikipedia.org/wiki/1846)-ban felső bibertárnai bányatiszt lett; ezen állásában alkalma volt a selmec-szélaknai nagy terjedelmű bányászattal alaposan megismerkedni, úgy hogy, mint később maga mondta, a körülbelül 40 mérföld hosszúságú bányanyílások, alagutak és tárnák közt alig volt egy-kettő, amelyet meg nem járt volna [1849](https://hu.wikipedia.org/wiki/1849)-[1850](https://hu.wikipedia.org/wiki/1850)-ben a császári és királyi földművelési és bányászati minisztérium meghagyásából három félévig a bányászat tanárát helyettesítette, miután a tanári vizsgát még [1847](https://hu.wikipedia.org/wiki/1847)-ben letette. [1851](https://hu.wikipedia.org/wiki/1851)-ben a felsőbibertárnai bányahivatalhoz mint első bányamérnöki segéd s innét [1852](https://hu.wikipedia.org/wiki/1852)-ben a [halli](https://hu.wikipedia.org/w/index.php?title=Hall_(Ausztria)&action=edit&redlink=1) császári és királyi bánya- és sóművek igazgatóságához ([Tirolban](https://hu.wikipedia.org/wiki/Tirol" \o "Tirol)) kerületi bányamérnökké nevezték ki. [1855](https://hu.wikipedia.org/wiki/1855). [október 19](https://hu.wikipedia.org/wiki/Okt%C3%B3ber_19)-én a király a selmecbányai akadémián a bányászati tanszéket neki adományozta. Tanári tevékenysége [1870](https://hu.wikipedia.org/wiki/1870)-ben ért véget, amikor a [magyar](https://hu.wikipedia.org/wiki/Magyarorsz%C3%A1g) királyi pénzügyminisztérium a selmecbányai főbányagrófi hivatal bányászati előadójává nevezte ki. Gyakori betegeskedése miatt [1871](https://hu.wikipedia.org/wiki/1871) októberében saját kérelmére nyugállományba helyezték és [Kassára](https://hu.wikipedia.org/wiki/Kassa), onnan pedig [1879](https://hu.wikipedia.org/wiki/1879)-ben Jászóra vonult, ahol mint a jászói apátság bánya-, erdő- és jószágügyi tanácsosa élt haláláig.

Írásai

Cikkei a Berg- u. Hüttenm. Jahrbuchban (1860. Abbau der Braunkohlenflötze zu Dorogh u. Tokod nächst Gran in Ungarn, 1861. Wichtigere Unternehmungen, Betriebserweiterungen und Neubauten bei dem Berg- und Hüttenwesen des niederungarischen Bergdistrictes, Über das Abteufen und die Bohrarbeit im Amaliaschachte, Bergmännische Notizen über die Braunkohlen von Miklósberg, Sárisáp und Mogyorós, 1863. Kurze Übersicht des Silber- und Bleierzbergbaues bei Přbram in seinem jetzigen Zustande, 1864. Der Schemnitzer Metallbergbau in seinem jetzigen Zustande, Über einige lehrreiche Abbau-Methoden auf mächtigen Lagerstätten, 1869. Geschichtliche Notizen über die Schemnitzer Berg- und Forstakademie, Über den Moderstollner Bergbau…, Reise-Notizen über einige wichtigere Metallbergbaue in Ober-Ungarn.), az Österr. Zeitschrift für Berg- und Hüttenwesen-ben (1860. Das Vorkommen von Zinnober in Schemnitz. Der Grünergang in der unverritzten Teufe, 1861. Vorkommen von Quarz-Geschieben im Grünergange, 1862. Neues Zinnerzvorkommen in Schemnitz, 1863. Eine neue Ansicht von Schemnitz, 1864. Erste Schalenförderung beim Schemnitzer Bergbaue, 1868. Über alte Schlägel- und Eisenarbeiten), a Statistikai Közleményekben (I. 1861. Közlemények a hazai bányászat köréből), a M. Mérnökegylet Közlönyében (1868. A régi vésett bányavájatok maradványairól), a Bányászati és Kohászati Lapokban (1872. A körmöczi telerek és rések hálózatáról, 1889. A tellur, Ujabb robbanó anyagokról).

Művei

* Der Schemnitzer Metallbergbau in seinem jetzigen Zustande. Schemnitz, 1865. (A Jahrbuch der k. k. geol. Reichsanstaltban is megjelent.)
* Geschichte der Berg- und Forstakademie in Schemnitz. Schemnitz, 1865.
* Beschreibung einiger wichtiger Metallbergbaue der Com Zips. Gömör u. Abauj in Ober-Ungarn. Schemnitz, 1868.
* Der Steinkohlenbergbau bei Fünfkirchen. Schemnitz, 1869.
* Selmeczi m. kir. bányász- és erdész-akademia évszázados fennállásának Emlékkönyve 1770–1780. Schemnitz, 1871. (Ugyanez németül is; az akadémia történetével és a nevezetesebb bányászok életrajzával.)
* Vélemény a nagybányai s kolozsvári bányakerületben fekvő kincstári bányaművek állapota, műveltetése vagy felhagyása iránt a m. kir. pénzügyminiszterhez 1872. jul. 17. előterjeszté (Grimm Jánossal együtt.) Budapest, 1873.
* A vas geologiája. Budapest, 1888.

Szerkesztette a Berg- und Hüttenmännisches Jahrbuch der k. k. Bergakademien Schemnitz und Leoben und der k. k. Montanlehranstalt Přbram c. évkönyv 1859., 1862., 1865. és 1868. évfolyamait (ezekbe több cikket irt.)

Forrás

https://hu.wikipedia.org/wiki/Faller\_Gusztáv